PATVIRTINTA

Lietuvos sporto universiteto Kėdainių

„Aušros“ progimnazijos direktoriaus

2024 m. kovo 26 d. įsakymu Nr. V-47

**LIETUVOS SPORTO UNIVERSITETO KĖDAINIŲ „AUŠROS“ PROGIMNAZIJOS**

**TARPTAUTINIO PRADINIO UGDYMO MOKINIŲ PIEŠINIŲ KONKURSO**

**„SPORTAS VIENIJA VISUS“**

**NUOSTATAI**

**I SKYRIUS**

**BENDROSIOS NUOSTATOS**

1. Tarptautinio pradinio ugdymo mokinių piešinių konkurso „Sportas vienija visus“ (toliau – Konkursas) organizavimo nuostatai (toliau – Nuostatai) reglamentuoja konkurso tikslą ir uždavinius, organizavimo tvarką, vietą, laiką, vertinimą ir dalyvių apdovanojimą, bei sklaidą.

2. Konkurso organizatorius – Lietuvos sporto universiteto Kėdainių „Aušros“ progimnazija (toliau – Organizatorius), Chemikų g. 30, 57416 Kėdainiai, tel. +370 679 613 69, internetinė svetainė <https://www.kedainiuausra.lt>

3. Konkurso eigą koordinuoja ir informaciją apie Konkursą teikia Lietuvos sporto universiteto Kėdainių „Aušros“ progimnazijos pradinio ugdymo mokytoja metodininkė Danguolė Tumėnienė, tel. +370 618 044 94 ir mokytoja Gabrielė Misevičienė, tel. nr. +370 635 718 06, el. paštu [konkursas.ausra@gmail.com](mailto:konkursas.ausra@gmail.com)

**II SKYRIUS**

**KONKURSO TIKSLAS IR UŽDAVINIAI**

4. Konkurso tikslas – pasitelkiant įvairias piešimo technikas perteikti pradinio ugdymo mokinių požiūrį į įvairias sporto šakas, fizinio aktyvumo būdus ir svarbą, olimpinių žaidynių istoriją, ugdyti vaikų kūrybiškumo, pažinimo ir komunikavimo kompetencijas.

5. Uždaviniai:

5.1. skatinti domėtis įvairiomis sporto šakomis, parolimpiečių judėjimu, olimpinių žaidynių istorija, fizinės ir emocinės harmonijos svarba;

5.2. ugdyti fizinį ir sveikatos raštingumą, užtikrinant saugumą ir socialinę gerovę;

5.3. padėti ugdytis kūrybiškumo, pažinimo, socialinę, emocinę ir sveikatos kompetencijas;

5.4. puoselėti mokinių sveikatą, ugdyti mokinių sveiką gyvenimo būdą, vykdant psichoaktyvių medžiagų vartojimo prevenciją.

**III SKYRIUS**

**KONKURSO ORGANIZAVIMO TVARKA**

6. Konkurse kviečiami dalyvauti pradinio ugdymo mokiniai, šiose dalyvių amžiaus grupėse:

I grupė – 1 klasių mokiniai;

II grupė – 2 klasių mokiniai;

III grupė – 3 klasių mokiniai;

IV grupė – 4 klasių mokiniai.

7. Konkursas vyks Lietuvos sporto universiteto Kėdainių „Aušros“ progimnazijoje 2024 m. balandžio 3 d. – 2024 m. gegužės 12 d.

8. Konkursui pateikiamo darbo autorius – **vienas** bendrojo pradinio ugdymo mokinys. Viena klasė gali pateikti **ne daugiau trijų darbų**.

9. Kūrybiniai darbai pateikiami:

**9.1. Tarptautiniai** (užsienio šalių) mokinių piešiniai fotografuojami ir išsaugomi JPG formatu.

9.2. Konkursui siunčiamo JPG failo pavadinime turi būti nurodyta: autoriaus (mokinio) vardas, pavardė, amžiaus grupė (klasė), švietimo įstaigos pavadinimas, šalies pavadinimas.

9.3. Konkursui dalyvių kūrybinius darbus (failus) elektroniniu paštu [konkursas.ausra@gmail.com](mailto:konkursas.ausra@gmail.com) siunčia mokinį ruošęs mokytojas, kuris elektroniniame laiške nurodo savo vardą, pavardę, kvalifikacinę kategoriją, tikslų ugdymo įstaigos pavadinimą (1 priedas).

9.4. **Lietuvos** švietimo įstaigų mokinių piešiniai A3 formatu kartu su užpildytu 1 priedu siunčiami nurodytu adresu:

Tarptautiniam piešinių konkursui „Sportas vienija visus“

Chemikų g. 30,

57416 Kėdainiai.

9.5. Darbai siunčiami iki 2024 m. gegužės 13 d. (imtinai).

10. Už klaidingai pateiktus duomenis, Konkurso Organizatoriai neatsako.

**IV SKYRIUS**

**KONKURSO DARBŲ VERTINIMAS, APDOVANOJIMAS**

11. Konkurso darbus vertins Lietuvos sporto universiteto Kėdainių „Aušros“ progimnazijos direktoriaus įsakymu sudaryta vertinimo komisija.

12. Pateikti darbai vertinami keturiose mokinių amžiaus grupėse pagal šiuos kriterijus: temos atitikimą, tikslinį ir kūrybišką tapybos priemonių panaudojimą, vizualinį darbo patrauklumą, elementų išskirtinumą ir meniškumą, kūrinio išbaigtumą.

13. Vertinimo komisijos atrinkti geriausi darbai bus apdovanojami diplomais (I, II ir III vietų laimėtojai kiekvienoje mokinių amžiaus grupėje). Visiems Konkurso dalyviams diplomai bus išsiųsti mokytojų nurodytais el. pašto adresais.

14. Konkurso rezultatai skelbiami 2024 m. gegužės 22 d. progimnazijos internetinėje svetainėje: <https://www.kedainiuausra.lt>, progimnazijos FB paskyroje, bus parengtas straipsnis.

**V SKYRIUS**

**BAIGIAMOSIOS NUOSTATOS**

15. Darbai, neatitinkantys Konkurso reikalavimų, per vėlai pristatyti ar plagijuoti, nebus pateikiami vertinimo komisijai.

16. Konkurso dalyviai, pateikdami darbus, sutinka, kad jų pateikti kūrybiniai darbai būtų naudojami vykdant švietėjišką sveikatos ir fizinio ugdymo raštingumo veiklą, publikuojami viešai visuomenės informavimo priemonėse.

17. Konkurso organizatorius tvarko šiuos jūsų duomenis:

17.1. jūsų sutikimu, asmens duomenis, kuriuos pateikiate pildydami dalyvio anketą (pedagogo vardas, pavardė, el. pašto adresas, telefono numeris);

17.2. jūsų sutikimu, asmens duomenis, kuriuos pateikiate atsiųsdami Konkurso kūrybinį darbą (autoriaus vardas, pavardė, klasė, mokymosi įstaigos pavadinimas, adresas);

17.3. kitus duomenis, kurie yra renkami jūsų sutikimu ir kurie išsamiai apibrėžiami tuo metu, kai prašoma jūsų sutikimo;

17.4. jūsų asmens duomenis Konkurso organizatorius saugos ne ilgiau, negu to reikalauja Konkurso duomenų tvarkymo tikslai;

17.5. asmens duomenis tvarkysime ir saugosime Konkurso metu ir 30 dienų po Konkurso pabaigos.

*––––––––––––––––––––*

Lietuvos sporto universiteto

Kėdainių „Aušros“ progimnazijos

Tarptautinio 1–4 klasių mokinių piešinių konkurso „Sportas vienija visus“ nuostatų

1 priedas

**LIETUVOS SPORTO UNIVERSITETO KĖDAINIŲ „AUŠROS“ PROGIMNAZIJOS**

**TARPTAUTINIO PRADINIO UGDYMO MOKINIŲ PIEŠINIŲ KONKURSO**

**„SPORTAS VIENIJA VISUS“**

**dalyvio anketa**

|  |
| --- |
| Darbo autoriaus vardas, pavardė: |
| Grupė (klasė): |
| Švietimo įstaigos pavadinimas:  Adresas: |
| Mokytojo vardas ir pavardė:  Mokytojo kvalifikacinė kategorija: |
| Mokytojo kontaktai:   1. telefono numeris: 2. el. p. adresas: |

**PRAŠOME UŽPILDYTI VISUS LAUKELIUS!**